ИЗВЕШТАЈ О РЕАЛИЗАЦИЈИ ПИЛОТ ПРОЈЕКТА ОБОГАЋЕНОГ ЈЕДНОСМЕНСКОГ РАДА – ПРВО ПОЛУГОДИШТЕ

Школске 2021/2022. године

Од школске 2019/2020. године наша школа је ушла у пилот пројекат обогаћеног једносменског рада и наставила једносменски рад и школске 2021/2022. године. На почетку школске године ученици и родитељи су анкетирани о избору активности. На основу интересовања ученика одабране су активности које су реализоване у току првог полугодишта школске 2021/2022. године. Реализација једносменске наставе је кренула 15.9.2021. године.

То су:

1. Стреличарство
2. Спортске игре и ритмичке вежбе
3. Башта као лабораторија
4. Подршка развоју личности ученика
5. Ликовне радионице

Направљен је распоред активности, са јасно прецизираном временском динамикoм на недељном нивоу, о чему су обавештени ученици и родитељи путем сајта школе и огласне табле. Направљен је и распоред подршке учењу који се реализује пре почетка једносменске наставе.

На основу одабраних активности, направљен је списак ученика по активностима за село Сићево и село Островица и достављен реализаторима активности.

Наставнци су евиденцију о одржаним активностима и броју ученика, водили у дневнику за посебне облике образовно-васпитног рада. Наставници који реализују подршку учењу такође су водили евиденцију о раду и присутности ученика у посебној табели.

На основу праћења, реализације и евалуације од стране наставника који су реализатори активности, издвојене су добре стране, уочени проблеми и проблеми до којих би могло доћи због специфичности саме школе.

**Добре стране:**

* неформална атмосфера за рад у односу на школски час (не постоји код деце притисак од школског звона, оцене, неурађеног домаћег задатка)
* активност се реализује у другачијем амбијенту (није везана за учионицу или кабинет)
* наставник има другачији приступ у раду (учење кроз игру, мање формалан)
* ученици имају могућност да домаћи задатак ураде у школи уз надзор наставника (ученици ромске популације и ученици чији родитељи имају низак ниво образовања)
* подстиче се социјализација деце (дружење уживо, а не путем друштвених мрежа)
* подстиче се вршњачко учење (међу ученицима истог узраста, млађи од старијих)
* коришћење рачунара, таблета и мобилних телефона је смањено; акценат се ставља на њихову примену у образовне сврхе
* ученици имају више времена да се код куће посвете личним интересовањима и породичном животу
* понуда активности која би деци иначе била недоступна да се не реализује у школи (стреличарство – иновативно, занимљиво и бесплатно)
* кроз активност „Башта као лабораторија” ученици повезују знања из примењених науке са специфичностима средине у којој одрастају
* приликом реализације активности, ученици примњују знања стечена у току целокупног школовања
* велико интересовање ученика за стреличарство, спортске игре и ритмичке вежбе
* развијање такмичарског духа
* развијање толеранције и упорности код ученика
* подстицање развоја међупредметних компетенција

**Уочени проблеми:**

* Слабија посета ученика када су лоши временски услови (киша, снег, хладно време, рано пада мрак...)
* Сатница реализације једносменске наставе у матичној школи у Сићеву

**Проблеми до којих може доћи због специфичности школе:**

* Проблем корона вируса и прелазак на онлајн наставу где ће ученици бити мање активни него када су у школи

**Анкетирање ученика**

Како бисмо испитали мишљење ученика о једносменској настави, на крају првог полугодишта спровели смо анкету за ученике. Њих 48 је одговорило на постављена питања у анкети.

Одговори ученика чувају се у документацији код координатора пилот пројкета једносменске наставе.

Мишљење ученика о једмосменској је да је забавна и корисна , да их подстиче на активност, више се друже да испуњава слободно време и уче нове ствари, стим да су изразили жељу да активност у Сићеву крене раније.

Такође је примећено да се код већине ученика јавља велика жеља за бављење спортом и спортским активностима.

Тим за реализацију пилот пројекта обогаћеног једносменског рада

Координатор тима Милан Младеновић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_